	Előzetes hatásvizsgálat
„a jogalkotásról” szóló 2010. évi CXXX. törvény 17.§ (1) bekezdése alapján
A rendelet-tervezet címe: 
Sáska  község  Önkormányzata Képviselő–testületének 4/2013.(IV.30.) önkormányzati rendelete a  házasságkötéssel összefüggő egyes szabályokról.
A tervezett jogszabály társadalmi, gazdasági, költségvetési hatásai: 
Az Önkormányzat az anyagkönyvi eseményekért mostanáig nem szedett díjat, függetlenül annak helyétől és idejétől. A megváltozott jogszabályi környezet ad lehetőséget helyi rendelettel történő szabályozásra a hivatali munkaidőn túli és a hivatali helyiségen kívüli házasságkötésekre fizetendő díjakról. A szerényebb házasságkötési szertartást igénylők részére pedig továbbra is ingyenes a munkaidőben és hivatali helyiségben megtartott anyagkönyvi esemény. Tehát a díjak szabályozása miatt nem várható a házasságkötések számának csökkenése. A rendelettervezet jelentős gazdasági és költségvetési hatásokat nem keletkeztet. Az anyagkönyvi eseményekből esetlegesen származó többletfeladatok az önkormányzat oldalán többletköltséget jelentenek, amelyeket a tervezet az anyakönyvi eseményeket igénybe vevőkre hárít.
Környezeti, egészségi következményei:
A tervezetben foglaltaknak közvetlen környezeti és egészségi következményei nincsenek.
Adminisztratív terheket befolyásoló hatása:
A tervezet adminisztratív terheket nem keletkeztet. Az anyagkönyvi eseményekhez közvetlenül kapcsolódó adminisztratív terhek többnyire függetlenek az anyagkönyvi esemény helyszínétől vagy időpontjától. 
A rendelet megalkotásának szükségessége: 
Jogszabályi felhatalmazás. A szükségességét az anyakönyvi események lebonyolítására vonatkozó társadalmi igény, valamint az Alkotmánybíróság által is megerősített állami kötelezettség (anyagkönyvi események feltételeinek és akadályainak körültekintő és differenciált meghatározása) indokolja.
A rendelet megalkotása elmaradása esetén várható következmények:
Nincs, illetőleg a szabályozás elmaradása esetén többletköltségek az önkormányzatot terhelik.
A rendelet alkalmazásához szükséges személyi, szervezeti, tárgyi  feltételek:
Személyi,szervezeti, és tárgyi  feltételek adottak.
Sáska, 2013. április 30.                                                        Takács Lászlóné
                                                                                                    jegyző 



